Rahaston lunastus toteutetaan rahaston sääntöjen mukaisesti eli pääsääntöisesti seuraavan pankkipäivän kuluessa. Toteutuneen myynnin näet verkkopankissa viimeistään kolmen pankkipäivän kuluessa toimeksiannosta valitsemalla Sijoitukset > Toteutuneet ostot ja myynnit.
S-Pankki Asunto A tai S-Pankki Metsä A -rahastojen lunastus tehdään rahastojen sääntöjen mukaan vasta seuraavan lunastuspäivän arvon mukaan. S-Pankki Asunto A -rahastossa lunastus kestää tämän vuoksi yli kolme kuukautta ja S-Pankki Metsä A -rahastossa vähintään kuusi kuukautta. Tämä johtuu siitä, että rahaston varallisuus on kiinni kiinteässä omaisuudessa, minkä vuoksi rahasto ei voi sitoutua lunastamaan varoja nopeammalla aikataululla.